Ֆահրեթին Ալթուն

**Ֆահրեթին Ալթուն** (, ), թուրք ակադեմիկոս և բյուրոկրատ։ 2018 թվականից մինչև 2025 թվականը   զբաղեցրել է Թուրքիայի Հանրապետության նախագահին կից հաղորդակցության բաժնի պետի պաշտոնը: Նա նաև «Borsa Istanbul»-ի (Ստամբուլի ֆոնդային բորսա) տնօրենների խորհրդի անդամ է և ղրղզա-թուրքական Մանաս համալսարանի հոգաբարձուների խորհրդի նախագահ։

## Կրթություն և գործունեություն
1998 թվականին ավարտել է Ստամբուլի համալսարանը՝ սոցիոլոգիա մասնագիտությամբ։ Միմար Սինանի գեղարվեստի համալսարանից սոցիոլոգիայի մագիստրոսի կոչում ստանալուց հետո Ալթունը Ստամբուլի համալսարանում պաշտպանել է դոկտորական ատենախոսություն՝ «ՄաքԼուհանի և Բոդրիյարի մեդիա տեսությունների համեմատական վերլուծություն» վերնագրով և ստացել սոցիոլոգիայի դոկտորի կոչում։ 2002-2003 թվականներին նա եղել է ԱՄՆ-ի Յուտա նահանգի հետազոտական համալսարան Յուտայի համալսարանի քաղաքագիտության բաժնի այցելու հետազոտող:

2007 թվականին աշխատել է Ֆաթիհ համալսարանի սոցիոլոգիայի բաժնում։ Մասնակցել է Ստամբուլի Շեհիր համալսարանի հիմնադիր ակադեմիական խորհրդին, եղել է հաղորդակցության ֆակուլտետի հիմնադիր համակարգողը։ 2008-2014 թվականներին նա զբաղեցրել է Ստամբուլի Շեհիր համալսարանի հաղորդակցության ամբիոնի վարիչի պաշտոնը։ 2015-2017 թվականներին նա աշխատել է որպես դասախոս Ստամբուլի Մեդենիյեթ համալսարանի սոցիոլոգիայի բաժնում։ 2014-2018 թվականներին աշխատել է որպես «SETA» (Քաղաքականության, տնտեսագիտության և սոցիալական հետազոտությունների հիմնադրամ) Ստամբուլի գլխավոր համակարգող և SETA-ի գլխավոր համակարգողի տեղակալ, այդ ընթացաքում նա նաև նշանակվել է Իբն Հալդուն համալսարանի հաղորդակցության ֆակուլտետի դեկան։

Իր ակադեմիական կարիերայի ընթացքում նա եղել է «Kriter Dergisi»-ի ամենամսյա ամսագրի գլխավոր խմբագիրը, ինչպես նաև «TRT 1» հեռուստաալիքով հեռարձակվող «Enine Boyuna» և «TRT Haber» հեռուստաալիքով հեռարձակվող «Dışa Bakış» հաղորդումների մեկնաբանը: Աշխատել է որպես սյունակագիր «Sabah», «Daily Sabah» և «Akşam» թերթերում։ Աշխատել է որպես խմբագիր «Yöneliş» և «Küre» հրատարակչություններում և որպես գլխավոր խմբագիր «Anlayış» ամսագրում։

## Հաղորդակցության տնօրինություն
Ֆահրեթթին Ալթունը նախագահ Ռեջեփ Թայիփ Էրդողանի կողմից նշանակվել է հաղորդակցության գծով տնօրեն 2018 թվականի հուլիսի 25-ին, այն բանից հետո, երբ «Մամուլի հեռարձակման և տեղեկատվության գլխավոր վարչությունը» վերածվել է Թուրքիայի Հանրապետության նախագահության հաղորդակցության տնօրինությունը։

### Քննադատություններ պարտականությունների վերաբերյալ
CHP-ի առաջնորդ և 2023 թվականի նախագահական ընտրություններում Ազգային դաշինքի նախագահի թեկնածու Քեմալ Քըլըչդարօղլուն, իր ելույթում թողունակության սահմանափակման հետևանքով դիմել է Twitter սոցիալական մեդիայի հարթակին, որն ակտիվորեն օգտագործվում էր 2023 թվականին Մարաշում որոնողափրկարարական աշխատանքների համար։ Նախագահի թեկնածու Սինան Օղանը TRT-ի շենքի դիմաց իր ելույթում ասել է. նա ասել է. «Մենք կանխելու ենք նախագահի և հաղորդակցության գծով տնօրենի կեղծ Գեբելսի կողմից մամուլի վրա ցանկացած ճնշում»։

## Անձնական կյանք
Ամուսնացած է, ունի չորս երեխա։ Նա վարժ տիրապետում է անգլերեն և գերմաներեն լեզուներին։

## Աշխատանքներ
* *Թուրքիան որպես կայունացնող ուժ համաշխարհային անորոշության դարաշրջանում*
* *Տեղեկատվական պատերազմից մինչև ապատեղեկատվական պատերազմ*
* *Արդիականացման տեսություն. քննադատական ներածություն*
* *Ահաբեկչության ծագումը և հակաահաբեկչական ռազմավարությունը*
* *Ազգի հաղթանակ․ հուլիսի 15*
* *ԱԶԿ կուսակցության 15 տարին*
* *ԶԼՄ-ները հուլիսի 15-ին. հեղաշրջման և դիմադրության միջոցը*
* *Մամուլի ազատությունը Թուրքիայում. առասպելներ և փաստեր*
* *Արդիականությունը և ժամանակակից իսլամական միտքը*

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Թուրք ակադեմիկոսներ
Կատեգորիա:Թուրք գիտնականներ
Կատեգորիա:Թուրքիայի քաղաքական գործիչներ